শরীফ উদ্দিন আহমেদ
শরীফ উদ্দিন আহমেদ (জন্ম: ১১ জানুয়ারি ১৯৪৫) একজন বাংলাদেশী ইতিহাসবিদ। ঢাকার ইতিহাস নিয়ে গবেষণার জন্য পরিচিতি রয়েছে তার। তিনি বাংলাদেশ জাতীয় জ্ঞানকোষ বাংলাপিডিয়ার প্রথম সংস্করণের সম্পাদনা পরিষদের অন্যতম সদস্য এবং বাংলাদেশ এশিয়াটিক সোসাইটি থেকে রাজধানী ঢাকার ৪০০ বছর পূর্তি উপলক্ষ্যে প্রকাশিত ঢাকা বিষয়ক ২১টি বইয়ের প্রধান সম্পাদক। তিনি বাংলাদেশ ইতিহাস সমিতির সভাপতি ছিলেন। বর্তমানে তিনি ইতিহাস একাডেমি এবং বাংলাদেশ আরকাইভস অ্যান্ড রেকর্ডস ম্যানেজমেন্ট সোসাইটির (বারমস) সভাপতি হিসেবে দায়িত্ব পালন করছেন।